S-3240/2023

Mál þetta, sem dómtekið var 6. desember 2023, er höfðað með ákæru lögreglustjórans á Suðurnesjum útgefinni 4. desember síðastliðinn, á hendur ákærða, R-x-x D-x-x M-x-x, kt. 000000- 0000, ríkisborgara [...]:

„fyrir misnotkun skjals, með því að hafa, mánudaginn 20. nóvember 2023, er tollverðir og lögregla höfðu afskipti af ákæra í flugstöð [...] í kjölfar komu hans til landsins, framvísað, í blekkingarskyni, hollensku kennivottorði annars manns, ánöfnuðu [...], fd. [...], númer [...], með gildistíma frá 15.11.2023 til 15.11.2033.

Telst háttsemi þessi varða við 1. mgr. 157. gr. almennra hegningarlaga nr. 19/1940.“

Gerir ákæruvaldið þá kröfu að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar sem lög leyfa. Þá gerir verjandi kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sakflytjendum hafði verið gefinn kostur á að tjá sig um lagaatriði og ákvörðun viðurlaga.

II

Við fyrirtöku máls þessa 6. desember síðastliðinn játaði ákærði sök án undandráttar. Fær játning hans stoð í gögnum máls. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Samkvæmt sakavottorði Sakaskrár ríkisins frá 21. nóvember síðastliðnum hefur ákærði tvívegis sætt refsingum hér á landi. Með dómi Héraðsdóms Reykjaness frá 23. apríl 2018 í máli nr. S- 477/2017 var ákærði sakfelldur og dæmdur í átta mánaða fangelsi fyrir brot gegn 2., sbr. 5. og 6. gr. laga um ávana og fíkniefni nr. 65/1974. Með dómi dómstólsins frá 14. júní 2019 í máli nr. S- 500/2019 var ákærði dæmdur í fjögurra mánaða fangelsi fyrir brot gegn sömu ákvæðum laga nr. 65/1974 auk 1. mgr. 157. gr. og 1. mgr. 148. gr. almennra hegningarlaga nr. 19/1940 og 1. mgr. 6. gr., sbr. 34. gr. lögreglusamþykktar nr. 135/2019. Við meðferð málanna beggja lá fyrir hollenskt sakavottorð ákærða. Samkvæmt því á ákærði þar allnokkurn sakaferil sem rekja má allt aftur til ársins 2010 þegar ákærði var sakfelldur fyrir fíkniefnalagabrot og vopnalagabrot og dæmdur til fimmtán mánaða fangelsisrefsingar. Í júlí 2012 var hann sakfelldur fyrir fíkniefnalagabrot og dæmdur til fimm mánaða fangelsisvistar og í mars 2014 var hann sakfelldur fyrir fíkniefna- og vopnalagabrot og dæmdur til tveggja mánaða skilorðsbundinnar fangelsisrefsingar og 100 klukkustunda vinnu refsingar. Vottorðið hefur ekki verið lagt fram í máli því sem hér er til meðferðar en allt að einu verður að leggja til grundvallar reifun þess í fyrrgreindum dómum.

Að öllu samanteknu ákveðst refsing ákærða nú 60 daga fangelsi. Ekki eru efni til að binda refsingu ákærða skilorði. Til frádráttar refsingunni kemur að fullri dagatölu gæsluvarðhaldsvist sem ákærði hefur sætt frá 21. nóvember síðastliðnum.

Með vísan til 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins en þar er einungis um að tefla málsvarnarþóknun skipaðs verjanda ákærða, B-kk-ef H-kk-ef lögmanns, sem þykir hæfilega ákveðin að meðtöldum virðisaukaskatti líkt og í dómsorði greinir, auk ætlaðs ferðakostnaðar verjandans.

Af hálfu ákæruvalds fór A-kvk-nf H-kvk-nf J-kvk-nf aðstoðarsaksóknari með málið. Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði, R-x-x D-x-x M-x-x, sæti fangelsi í 60 daga. Frá refsingunni dregst gæsluvarðhald sem ákærði hefur sætt frá 21. nóvember 2023, að fullri dagatölu.

Ákærði greiði þóknun skipaðs verjanda síns, B-kk-ef H-kk-ef lögmanns, 421.848 krónur, og ferðakostnað verjandans, 14.100 krónur.

Þ-kk-nf H-kk-nf Þ-kk-nf